Yuki-onna er en høy og vakker kvinne, med langt hår. Hennes hud er umenneskelig blek, eller til og med gjennomsiktig; noe som gjør at hun kan bli ett med det snødekte landskapet. Hun bærer noen ganger en hvit kimono, men andre legender beskriver henne som naken, med bare ansikt og hår som en kontrast mot den lyse snøen. På tross av Yuki-onnas umenneskelige skjønnhet, kan øynene hennes skremme livet av folk. Hun svever over snøen uten å etterlate seg fotspor (noen historier forteller faktisk at hun ikke en gang har føtter; et fellestrekk blant mange japanske spøkelser), og hun kan skape seg om til en sky av tåke eller snø hvis hun føler seg truet.